CELEX: 62007CN0557
Language: lv
Date: 2007-12-14 00:00:00
Title: Lieta C-557/07: Lūgums sniegt prejudiciālu nolēmumu — Izteikts ar Oberster Gerichtshof (Austrija) 2007. gada 14. decembra rīkojumu — LSG-Gesellschaft zur Wahrnehmung von Leistungsschutzrechten GmbH / Tele2 Telecommunication GmbH

8.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 64/20
            
         Lūgums sniegt prejudiciālu nolēmumu — Izteikts ar Oberster Gerichtshof (Austrija) 2007. gada 14. decembra rīkojumu — LSG-Gesellschaft zur Wahrnehmung von Leistungsschutzrechten GmbH/Tele2 Telecommunication GmbH
   
   (Lieta C-557/07)
   (2008/C 64/30)
   Tiesvedības valoda — vācu
   Iesniedzējtiesa
   
      Oberster Gerichtshof [Augstākā tiesa]
   Lietas dalībnieki pamata procesā
   
      Prasītāja: LSG-Gesellschaft zur Wahrnehmung von Leistungsschutzrechten GmbH
   
   
      Atbildētāja: Tele2 Telecommunication GmbH
   
   Prejudiciālie jautājumi
   
               1)
            
            
               Vai Eiropas Parlamenta un Padomes 2001. gada 22. maija Direktīvas 2001/29/EK par dažu autortiesību un blakustiesību aspektu saskaņošanu informācijas sabiedrībā (1) 5. panta 1. punkta a) apakšpunktā un 8. panta 3. punktā lietotais jēdziens “starpnieks” ir jāinterpretē tā, ka tas ietver arī piekļuves sniedzēju, kas lietotājam dod tikai pieeju tīklam, piešķirot dinamisko IP adresi, bet pats tam nesniedz nekādus pakalpojumus (“services”), piemēram, e-pastu, FTP vai datnes koplietošanu, kā arī juridiski vai faktiski nekontrolē lietotāja izmantotos pakalpojumus?
            
         
               2)
            
            
               Ja atbilde uz 1. jautājumu ir apstiprinoša,
               vai Eiropas Parlamenta un Padomes 2004. gada 29. aprīļa Direktīvas 2004/48/EK par intelektuālā īpašuma tiesību piemērošanu (2) 8. panta 3. punkts, ņemot vērā Eiropas Parlamenta un Padomes 2002. gada 12. jūlija Direktīvas 2002/58/EK par personas datu apstrādi un privātās dzīves aizsardzību elektronisko komunikāciju nozarē 6. un 15. pantu, ir jāinterpretē (šauri), ka tas nepieļauj personu datu nodošanu privātām trešajām personām, lai ierosinātu civillietu iespējamu autora izņēmuma tiesību (darba izmantošanas un lietošanas tiesības) pārkāpumu gadījumā?
            
         
      (1)  OV L 167, 10. lpp.
   
      (2)  OV L 157, 45. lpp.